เงินบาทเปิด 30.94/98 บาท
ธนาคารกรุงเทพ รายงาน เงินบาทเปิด 30.94/98 แนวโน้มอ่อนค่า มองกรอบ 30.95-31.05
3 ก.พ. 2555

ธนาคารกรุงเทพ รายงาน เงินบาทเปิด 30.94/98 แนวโน้มอ่อนค่า มองกรอบ 30.95-31.05
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.94/98 บาท/ดอลลาร์ อ่อนค่าลงเล็กน้อยจากเมื่อเย็นวานนี้ที่ปิดตลาดที่ระดับ 30.91/93 บาท/ดอลลาร์
ทิศทางการเคลื่อนไหวของเงินบาทวันนี้มีโอกาสอ่อนค่าได้ต่อ ตอนนี้นักลงทุนรอดูตัวเลขการจ้างงานนอกภาคเกษตรเดือนม.ค.ของสหรัฐฯ ที่จะประกาศในคืนนี้ ซึ่งตลาดคาดว่าทิศทางจะดีขึ้น ขณะที่ปัจจัยจากฝั่งยุโรปนั้น นักลงทุนเชื่อว่าการเจรจาปัญหาหนี้ของกรีซน่าจะประสบผลสำเร็จ
"บาทอาจจะอ่อนค่าต่อเล็กน้อย...ตอนนี้รอดูตัวเลข Non farm Payroll คืนนี้ ตลาดมองว่าน่าจะดี แต่อาจจะน้อยกว่าเดือนก่อน ที่เพิ่มขึ้นมา 2 แสนตำแหน่ง ปัจจัยยุโรปยังขึ้นอยู่กับการเจรจาประนอมหนี้ของกรีซ ตลาดมองว่าน่าจะประสบผลสำเร็จ แต่อาจต้องรอช้าหน่อย เพราะมี detail ต้องคุยกันเยอะ" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านนี้ เงินเยนอยู่ที่ระดับ 76.18/22 เยน/ดอลลาร์ โดยเงินเยนอ่อนค่าลงจากที่ก่อนหน้านี้แข็งค่ามาต่อเนื่อง แต่ตอนนี้เริ่มกลับมาอ่อนค่า เพราะตลาดกังวลว่าธนาคารกลางญี่ปุ่นจะเข้าแทรกแซงเงินเยน ขณะที่เงินยูโรอยู่ที่ระดับ 1.3114/3138 ดอลลาร์/ยูโร โดยทิศทางเงินยูโรยังคงแข็งค่าเมื่อเทียบกับดอลลาร์สหรัฐ และจะยังเป็นเช่นนี้ไปจนกว่าจะมีข่าวร้ายใหม่จากทางฝั่งยุโรปเพิ่มเข้ามา
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 30.95-31.05 บาท/ดอลลาร์